Gan ddefnyddio’r 3 egwyddor bedagogaidd a’u nodir isod. Trafodwch y rhain mewn perthynas a’ch profiad yn yr ysgol gan ddangos dealltwriaeth sicr, nodi cryfderau a meysydd i’w datblygu.

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad

                                                                                        (Donalsdon, 2015:68)
Cyflwyniad
Wrth i mi drafod y tair egwyddor bedagogaidd a nodir uchod, byddaf yn gallu trafod amrywiaeth o bethau yn amrywio o ddysgu trawsgwricwlaidd i llais y disgybl. Ysgrifennodd Donaldson 12 egwyddor bedagogaidd ond nid yw argymhellion yr adolygiad yn awgrymu pwyslais ar unrhyw ddulliau addysgu penodol: mae penderfyniadau am addysgu a dysgu yn benodol iawn i gyd-destun a phwrpas, ac mai'r athrawon eu hunain sy'n gwneud y gorau.
Asesu’r effaith o’r dull addysgu trwy mesur cynnydd y disgybl
Cysylltu’r anghenion gyda’r dull pedagogaidd fwyaf priodol
Adnabod anghenion mwyaf eich disgyblion





Ailadrodd



Hefyd o fewn y cwricwlwm a ysgrifennodd Donaldson, mae pedwar pwrpas. Y pedwar pwrpas yw y bydd pob plentyn a pherson ifanc yn: ddysgwyr uchelgeisiol, galluog sy'n barod i ddysgu trwy gydol eu hoes, cyfranwyr mentrus, creadigol sy'n barod i chwarae rhan lawn mewn bywyd a gwaith, dinasyddion moesegol, gwybodus sy'n barod i fod yn ddinasyddion Cymru a'r byd.

Y Cyfnod Sylfaen
Cyflwynwyd cwricwlwm newydd yng Nghymru ym mis Awst 2015. Mae’r cwricwlwm yma ar gyfer plant tri i saith oed. Dyma feysydd dysgu statudol y Cyfnod Sylfaen:
· datblygiad personol a chymdeithasol, lles ac amrywiaeth ddiwylliannol
· sgiliau iaith, llythrennedd a chyfathrebu
· datblygiad mathemategol
· datblygu’r Gymraeg
· gwybodaeth a dealltwriaeth o’r byd
· datblygiad corfforol
· datblygiad creadigol

Ar gyfer pob maes dysgu mae’r rhaglen addysgol yn cyflwyno’r hyn y dylid ei ddysgu i blant ac mae’r deilliannau yn pennu safonau perfformio disgwyliedig y plant.

Ysgrifennodd Dr Graham Donaldson adolygiad am y gwricwlwm yma a’i henwi ‘Dyfodol Llwyddiannus’. Mae ‘Dyfodol Llwyddiannus’ wedi ei wneud o gyfanswm o chwechdeg-wyth o argymhellion - amcan y rhain yw hybu dysgu gwell a safonau uwch. Felly, roedd yr adolygiad yn gallu datblygu pedwar diben cwricwlwm sydd â'r bwriad o adlewyrchu'r dyheadau hyn mewn ffyrdd sy'n ceisio crisialu gweledigaeth o'r dysgwr sydd wedi'i addysgu'n dda wrth gwblhau ei addysg statudol. Nodir y pedwar diben cwricwlwm a'u datblygiad yn yr adroddiad. Maent yn nodi y bydd ein holl blant a'n pobl ifanc:
· yn ddysgwyr uchelgeisiol, galluog sy'n barod i ddysgu drwy gydol eu hoes
· yn gyfranwyr mentrus, creadigol sy'n barod i chwarae eu rhan yn llawn yn eu bywyd a'u gwaith
· yn ddinasyddion egwyddorol, gwybodus yng Nghymru a'r byd
· yn unigolion iach, hyderus sy'n barod i fyw bywyd gan wireddu eu dyheadau fel aelodau gwerthfawr o gymdeithas.
Yna roedd angen defnyddio hyn i greu strwythur ac roedd y strwythur yn hybu dilyniant wrth ddysgu, gan sefydlu sylfaen cadarn ac yn uwcholeuo'r angen am gysylltiadau ymysg yr hyn sydd wedi'i ddysgu, a'i gymhwyso. 

Er cafodd y gwricwlwm yma ei gyhoeddi yn 2015, mae cwricwlwm newydd yn cael ei cyhoeddi y blwyddyn yma, 2020. Nod canllawiau Cwricwlwm i Gymru yw helpu pob ysgol i ddablygu ei chwricwlwm ei hun, gan alluogi ei dysgwyr i ddatblygu tuag at pedwar diben y cwricwlwm – y man cychwyn a’r dyhead ar gyfer pob plentyn a pherson ifanc yng Nghymru.
Mae canllawiau Cwricwlwm i Gymru yn amlinellu:
· gofynion cwricwlwm arfaethedig a nodir mewn deddfwriaeth ar gyfer pob dysgwr 3 i 16, er mwyn sicrhau bod yr un dysgu craidd yn digwydd ym mhob ysgol, a sicrhau dull cyson ar gyfer yr holl ddysgwyr yng Nghymru
· canllawiau i ysgolion eu defnyddio wrth ddatblygu eu cwricwla
· disgwyliadau o ran trefniadau asesu i gefnogi cynnydd y dysgwyr

Un o amcanion y cwricwlwm yw bod pob plentyn a pherson ifanc yn derbyn addysg ac yn cael mynediad cyflawn at y profiadau, yr wybodaeth a’r sgiliau y mae angen arnyn nhw ym myd gwaith, ar gyfer dysgu gydol oes ac er mwyn bod yn ddinasyddion gweithredol. Cwricwlwm yr ysgol yw popeth mae disgyblion yn profi ar drywydd y pedwar diben. Mae’r cwricwlwm yn fwy na beth rydyn ni’n ei addysgu yn unig. Mae hefyd yn ymwneud â sut pam ydyn ni’n ei addysgu.

Cafodd y gwricwlwm yma ei greu er mwyn ceisio rhoi cymorth i athrawon gan ei fod yn ddull mwy integredig o ddysgu. Hefyd, mae’r canllaw yn annog dysgu ac addysgu traws-gwricwlaidd, a hynny o fewn ac ar draws y meysydd. Bydd hyn yn galluogi’r disgyblion i greu cysylltiadau ar draws eu dysgu ac i gyfuno gwahanol brofiadau, gwybodaeth a sgiliau.

Mae asesu yn hanfodol i ddyluniad y cwricwlwm a phwrpas cyffredinol asesu o fewn y cwricwlwm yw cefnogi pob dysgwr i wneud cynnydd. Mae asesu yn chwarae rhan sylfaenol o ran sicrhau bod pob dysgwr unigol yn cael ei gefnogi a’i herio. Dylai gyfrannu at ddatblygu darlun holistig o’r dysgwr – ei gryfderau, y ffyrdd maent yn dysgu, a’i feysydd i’w datblygu – er mwyn llywio’r camau nesaf yn y dysgu a’r addysgu.

Mae cysylltu gweithredol a rheolaidd rhwng y dysgwr a’r athrawes yn bwysig er mwyn cefnogi cynnydd dysgwyr. Er mwyn bod yn effeithiol iawn, mae angen i bawb sy’n ymwneud gydag addysgeg y dysgwr weithio gyda’i gilydd. Mae’r sylfaen ar gyfer yr ymgysylltu a’r bartneriaeth hon yn sefydlu: lle mae dysgwyr arni o ran eu dysgu, i ble mae angen iddynt fynd o ran eu dysgu a hefyd beth sydd angen ei wneud er mwyn iddynt gyrraedd yno, gan ystyried unrhyw rwystrau i’w dysgu.


Addysgeg y Cyfnod Sylfaen 

‘Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.’ (Donalsdon, 2015:68)

Mae cynnig llawer o brofiadau uniongyrchol i blant yn cael effaith gadarnhaol ar eu dysgu. Mae hyn yn ein galluogi i weld yr hyn y gall plant ei wneud ar ben eu hun, yr hyn y maent yn ei wybod yn barod a’r hyn sydd angen iddynt ei ddysgu. Mae hyn yn helpu i gynllunio’n briodol i siwtio’u diddordebau a bodloni eu hanghenion. Mae ein plant yn llawn cymhelliant ac yn chwilfrydig, ac maent yn magu hyder oherwydd eu bod yn treulio amser yn yr awyr agored ac yn mynd allan o’r lleoliad i ymweld â’r ardal leol. Maent yn datblygu dealltwriaeth dda o’u lle yn y gymuned. Mae hyn yn rhoi agwedd gadarnhaol iddynt tuag at ddysgu a chael profiad o bethau newydd wrth iddynt ddechrau eu haddysg. Maent yn datblygu medrau’n llwyddiannus ar draws pob maes dysgu mewn ffordd ddiddorol ac adeiladol sy’n eu cymell yn dda. 
O brofiad yn fy ysgol lleoliad, rwyf wedi dysgu bod angen i blant cael eu ddysgu mewn gwahanol ffyrdd er mwyn cadw eu canolbwyntiad a’u cymhelliant. Mae hawl i amser chwarae addysgol/dysgu gweithredol strwythuredig yn rhan hanfodol o’r cwricwlwm i bob plentyn 3 i 7 oed, ac o brofiad gwelais fod hyn yn ffordd i’r disgyblion ddysgu ond mae’n cadw eu ffocws ar y dasg gan ei bod yn gysylltiedig a’u diddordebau.
‘Diben chwarae/dysgu gweithredol yw ei fod yn symbylu, yn ysgogi ac yn cefnogi plant wrth iddyn nhw ddatblygu sgiliau, cysyniadau, sgiliau caffael iaith/cyfathrebu a chanolbwyntio. Mae hefyd yn rhoi cyfleoedd i blant ddatblygu agweddau cadarnhaol, dangos ymwybyddiaeth/ defnydd o’r hyn a ddysgwyd yn ddiweddar, sgiliau a chymwyseddau ac mae’n atgyfnerthu dysgu.’      
-(Addysgeg Dysgu ac Addysgu, https://hwb.gov.wales/storage/0a6c9f32-6378-4192-889e-d0b6cd84b745/addysgeg-dysgu-ac-addysgu.pdf, tud.8)
Mae chwarae wedi’i gynllunio’n dda:
· yn cefnogi’r broses o ddatblygu ffordd plant o feddwl 
· yn galluogi’r plant i fynegi eu syniadau yn greadigol gan ddefnyddio eu dychymyg 
· yn hyrwyddo datblygiad ieithyddol a sgiliau cyfathrebu drwy amrywiaeth o gyfryngau
· yn galluogi plant i ddatblygu a chymhwyso sgiliau rhif
· yn cyflwyno plant i TGCh 
· yn helpu plant i wneud synnwyr o’r byd o’u hamgylch ac i ddatrys problemau 
· yn cynnwys plant wrth ddysgu dan do ac yn yr awyr agored. 

‘Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.’ (Donalsdon, 2015:68)

‘Mae’r ymagwedd trawsgwricwlaidd wrth ddysgu yn cael ei ymddangos wrth ganolbwyntio ar nodweddion gwahanol megis sgiliau, dealltwriaeth a gwybodaeth o fewn nifer o bynciau. Mi fydd yr agwedd pedagogaidd yma yn cymhell ffordd o ddysgu sy’n croesawi ac yn ymchwilio o fewn i bynciau’n fwy eang wrth ddefnyddio amrywiaeth o ddulliau.’ (Savage, 2010).

Dysgu traws gwricwlaidd yw dysgu mwy nag un pwnc o fewn un gwers sydd yn integreiddio thema, mater, proses, pwnc neu brofiad canolog gyda’r nod o gryfhau gwybodaeth pwnc. Mae’r cwricwlwm newydd sydd yn cael ei gyflwyno yn pynciau  llawer fwy eang o ran dysgu yn hytrach na pynciau ffurfiol megis saesneg, mathemateg a phynciau unigol, spesiffig. Mae’r llwybr o ddysgu yn medru arwain i nifer o ffyrdd yn wahanol i ddilyn un criteria penodol; Mae modd dysgu nifer o meysydd gwahannol o fewn ffyrf prosiect neu ymchwil yn lle taflenni gwaith yn unig. Wrth i Donaldson gynllunio cyfrifoldebau trawsgwricwlaidd roedd yn cefnogi dysgu trawsgwricwlaidd. Mae tair cyfrifoldeb yn cael ei nodi o fewn ei adroddiad; sef Llythrenedd, Rhifedd a Chymhwysedd Digidol. Gweler o hyn mai brif amcanion cwricwlwm Donaldson yw hybu gweithio’n drawsgwricwlaidd a phwysleisio gwella ar sgiliau a phrofiadau bywyd yn lle pwysau pynciau unigol. Mae gwaith trawsgwricwlaidd yn cynnig ffordd greadigol o ddatblygu gwybodaeth, sgiliau a dealltwriaeth plant wrth eu cymell i ddysgu trwy bynciau ysgogol, rhyng-gysylltiedig. Mae astudiaeth sy'n croesi ffiniau pwnc yn caniatáu ar gyfer ymchwiliadau sy'n ennyn dychymyg plant.
Disgwylir i fyfyrwyr gymhwyso eu dysgu, sydd yn ei dro yn arwain at gyffro ynghylch dealltwriaeth a darganfyddiadau pellach. Dylent allu myfyrio ar gysyniadau a syniadau a rhyngweithio â'i gilydd wrth iddynt gloddio'n ddyfnach i ganolbwynt y gwersi.

Gall ddysgu trawsgwricwlaidd nid dim ond manteisio ar blant a’i dysgu, ond ar y llaw arall gall fod yn heriol i athrawon wrth gynllunio gwersi. Rhaid ystyried amgylchedd o fewn dosbarth er mwyn sicrhau bod y plant medru ymchwilio i’w dymuniad. Mae athrawon yn treulio llawer o amser yn cynllunio gwersi a chynllun y dosbarth er mwyn sicrhau bod y gweithgareddau sy’n cael eu darparu yn ffitio i bob maes dysgu ac yn addas. Anfantais arall o ddysgu trawsgwricwlaidd byddai gwahaniaethau mewn 'galluoedd' neu ddiddordebau myfyrwyr mewn gwahanol bynciau STEM. Hefyd mae yna gwahanol grwpiau addysgu ar gyfer gwersi mathemateg, gwyddoniaeth a thechnoleg, felly gall gosod gwaith fod anoddach i’r athrawes.

Hefyd o brofiad, gwelaf fod plant yn ceisio canolbwyntio ar un pwnc ar y tro neu yn cael anhawster cysylltu’r ddwy pwnc at ei gilydd. Er hyn, credaf fod dysgu trawscwricwlaidd yn ffordd dda i Integreiddio a chyfoethogi prosesau iaith darllen, ysgrifennu, gwrando, siarad a meddwl. Hefyd mae’n galluogi’r disgyblion i gymhwyso'r hyn maen nhw'n ei ddysgu yn ystyrlon ac yn "cyd-destunau go iawn" y byd. Yn fy marn i, mae dysgu trawsgwricwlaidd yn beth da gan ei fod yn meddwl bod pob disgybl yn gallu cymryd rhan a dysgu, heb ots am eu gallu, lefel datblygiad iaith, neu gefndir.

Cynllunio yn y cyfnod sylfaen

‘Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.’                          (Donalsdon, 2015:68)        

Mae llais disgyblion yn cyfeirio at gyfranogiad, cyfraniad a dylanwad disgyblion mewn cyd-destun ysgol. Mae gwrando ar llais y disgybl ac ennyn diddordeb y disgyblion yn buddiol iawn pan yn addysgu. Rhai o fuddion llais y disgybl byddai mwy o ymgysylltiad gyda’r disgyblion, gwell perthynas rhwng disgyblion ac athrawon, gwell cyfathrebu rhwng disgyblion a'r ysgol, a darparu'r amodau cywir i gymuned yr ysgol ddod yn gymuned ddysgu. Hefyd wrth addysgu pwnc/ topig mae’r plant yn mwynhau neu dysgu pwnc hanfodol mewn ffordd byddai’r disgyblion yn mwynhau, mae’n sicrhau eu bod yn canolbwyntio ac felly yn dysgu. Mae gwahodd llais disgyblion i chwarae rhan flaenllaw mewn sicrhau ansawdd ysgolion yn cynnig cyfle a her i ysgolion. Mae'n darparu llwybr tuag at wella ysgolion, a dyna pwrpas sicrhau ansawdd yn y pen draw. Mae manteision hefyd i ddisgyblion gymryd mwy o gyfranogiad, gan gynnwys gwell iechyd a lles, gwell ymgysylltiad ac ymddygiad, a gwelliannau mewn dysgu, cyflawniadau a pherfformiad ysgol.

Mae gan lawer o ysgolion ystod eang o fentrau i ymgynghori â disgyblion a chymryd ar fwrdd eu barn, eu profiadau a'u hanghenion - h.y. blychau awgrymiadau, grwpiau ffocws, cynghorau ysgol, asesu ar gyfer dysgu, ac ymgynghoriadau ysgol gyfan.

Mae tystiolaeth gynyddol i awgrymu bod y fwyaf y mae disgyblion yn cymryd rhan yn y broses ddysgu, y mwyaf effeithiol yw eu dysgu, er enghraifft wrth asesu ar gyfer dysgu, asesu cymheiriaid a hunanasesu. Mae disgyblion yn ymwybodol o ffactorau sy'n helpu neu'n rhwystro eu dysgu mewn gwersi a gallant chwarae rhan bwysig wrth eu hadnabod trwy arsylwi. Gallai cynnwys disgyblion yn y broses arsylwi fod yn gam pwysig arall wrth ddatblygu llais disgyblion, gan roi ffynhonnell dystiolaeth ychwanegol wrth lunio barnau am effeithiolrwydd yr addysgu.           

Nid yw myfyrwyr yn credu y bydd cael llais myfyriwr yn eu hysgol yn newid unrhyw beth mewn gwirionedd, myfyrwyr â diffyg cymhelliant i gymryd rhan, diddordebau llais myfyrwyr yn gwrthdaro â buddiannau'r pennaeth, diffyg cefnogaeth gan reolwyr yr ysgol a phroblemau sy'n ymwneud â'r tîm, gwaith rhwng myfyrwyr.             

Y Sefyllfa Bresennol         

Derbyniwyd barn gan ystod eang o randdeiliaid sydd â diddordeb mewn addysg, gan gynnwys ymarferwyr, arweinwyr ysgolion, rhieni, grwpiau diddordeb arbennig, a sefydliadau sector cyhoeddus, am y cwricwlwm newydd. Ochr yn ochr â'r cyfraniadau a dderbyniwyd trwy gymryd rhan mewn gweithdai a grwpiau ffocws, derbyniodd Llywodraeth Cymru 1,680 o gyfraniadau ar-lein a thrwy e-bost.

Cysylltwyd â phlant a phobl ifanc hefyd i gael eu barn am y cwricwlwm newydd. Roedd themâu clir ar draws ymatebion ynghylch yr hyn sydd angen ei newid er mwyn gwella dysgu a'r profiad dysgu. Byddai cael llais cryfach fel dysgwyr, er enghraifft, a mwy o hyblygrwydd o ran cynnwys gwersi yn gwella'r profiad dysgu. Roedd yn amlwg yr hoffai mwyafrif y plant a’r bobl ifanc gymryd rhan wrth lunio’r cwricwlwm yn eu hysgol, gan y teimlwyd y dylid clywed eu lleisiau oherwydd y byddent yn cael eu heffeithio fwyaf. Fodd bynnag, roedd rhai pryderon mai oedolion oedd yr arbenigwyr ac y dylid gadael cyfrifoldeb o'r fath iddynt.

Mae athrawon yn cyfeirio at ddefnyddio’r dull meistrolaeth, dull Singapore, datblygu arferion meddwl creadigol disgyblion ac effaith Leonardo. Mae'r dulliau a'r strategaethau addysgu hyn, ynghyd ag eraill sy’n debyg iddynt, yn cael eu hystyried yn gyson â'r fframwaith cwricwlwm newydd. Mae fel pe bai aliniad wedi bod rhwng y cwricwlwm a'r hyn y mae athrawon arloesol wedi bod eisiau ei wneud.



Diweddglo
Pan yn son am y cwricwlwm newydd, yn fy marn i mae’n syniad da i rhyw raddau gan bod llais y disgybl a diddordebau’r disgyblion angen cael ei hystyried. Yn fy marn i, os bod pob plentyn yn gallu derbyn popeth sydd angen dysgu wrth wneud rhywbeth maent yn mwynhau, mae well dysgu mewn ffordd hwylus a derbyn barn pob disgybl am y pwnc.

Wrth drafod dysgu trawsgwricwlaidd, rydw i’n cytuno gyda’r dull gan ei bod yn gallu bod yn fwy hwylus i’r disgyblion ond mae hefyd yn gorchuddio mwy o beth sydd angen dysgu weithiau mewn llai o amser. Ond bod dim disgybl yn cael ei ddrysu mae’r dull yma yn gallu fod o fudd i athrawes o rhan dysgu popeth o fewn amser pendodol. Gan bod gymaint o feysydd dysgu a egwyddorion bedagogaidd, mae dysgu trawsgwricwlaidd yn gallu sicrhau bod popeth wedi cwblhau. Rydw i’n cytuno gyda’r egwyddorion bedagogaidd mae Dr Graham Donaldson wedi ysgrifennu. Maent i gyd yn bositif ac yn sicrhau’r gorau i bob disgybl. Hefyd mae’r 4 diben, sydd yn rhan o’r egwyddorion bedagogaidd a’r cwricwlwm, yn dda er mwyn sicrhau bod pob unigolyn yn gallu cyrraedd ei llawn botensial a bod:
· yn ddysgwyr uchelgeisiol, galluog sy'n barod i ddysgu drwy gydol eu hoes
· yn gyfranwyr mentrus, creadigol sy'n barod i chwarae eu rhan yn llawn yn eu bywyd a'u gwaith
· yn ddinasyddion egwyddorol, gwybodus yng Nghymru a'r byd
· yn unigolion iach, hyderus sy'n barod i fyw bywyd gan wireddu eu dyheadau fel aelodau gwerthfawr o gymdeithas
Mae rhain i gyd yn agweddau holistig ac felly yn helpu’r disgyblion yn y dyfodol. 

Wrth ysgrifennu’r aseiniad yma ac edrych nol ar fy amser yn fy ysgol lleoliad, rydw i wedi sylweddoli bod popeth yn cael ei treialu. Mae angen profiad er mwyn sylweddoli pa dulliau sydd orau i ddisgyblion unigol. Hefyd rydw i wedi dysgu bod y cwricwlwm newydd yn mynd i gael effaith ar ddysgu ac addysgu athrawon a disgyblion. Mae hefyd yn mynd i gael effaith ar sut i asesu disgyblion. 

Llorenç O’Prey et al., Curicculum for Wales 2022 Feedback Analysis, https://gov.wales/sites/default/files/consultations/2019-10/curriculum-wales-2022-feedback-analysis.pdf  Gwelwyd: 18/03/2020
Llywodraeth Cymru, Addysgeg Addysgu ac Dysgu, https://hwb.gov.wales/storage/0a6c9f32-6378-4192-889e-d0b6cd84b745/addysgeg-dysgu-ac-addysgu.pdf  Gwelwyd: 16/03/2020

Llywodraeth Cymru, Cwricwlwm i Gymru https://hwb.gov.wales/cwricwlwm-i-gymru/ Gwelwyd: 16/03/2020

Llywodraeth Cymru, Fframawith y Cyfnod Sylfaen, https://hwb.gov.wales/cwricwlwm-cymru-2008/cyfnod-sylfaen/fframwaith-y-cyfnod-sylfaen/ Gwelwyd: 16/03/2020

Nrich, Key Obstacles Hindering Cross-curricular Teaching, https://nrich.maths.org/8453 Gwelwyd: 16/03/2020

Savage, J. (2010). Cross-curricular teaching and learning 5: Definitions. [ebook] Jonathan Savage. Available at: http://www.jsavage.org.uk/research/cross-curricular-teaching-and-learning-5-definitions Gwelwyd: 16/03/2020

Student Voice, Teachers address the benefits and challenges of student voice, https://studentvoice.co.uk/teachers-address-benefits-and-challenges-student-voice Gwelwyd: 17/03/2020











                                                                                    




















